Φραγκίσκη του Μπρεζέ

Η Φραγκίσκη, γαλλ.: Françoise de Brézé (π. 1518 – 14 Οκτωβρίου 1577), ιδίω δικαιώματι (suo jure) κόμισσα του Μωλεβριέ (Maulévrier), ήταν Γαλλίδα ευγενής και αυλική. Διετέλεσε πρώτη κυρία της τιμής της βασίλισσας Αικατερίνης των Μεδίκων από το 1547 έως το 1560, και αντιβασίλισσα του πριγκιπάτου του Σεντάν από το 1553 έως το 1559.
μικρογραφία|211x211εσ| Ο βασιλικής καταγωγής πατέρας τής Φραγκίσκης, Λουδοβίκος του Μπρεζέ.
μικρογραφία|220x220εσ| Η μητέρα της Φραγκίσκης, Ντιάν του Πουατιέ.

 Πρώιμη ζωή 
Η Φραγκίσκη του Μπρεζέ γεννήθηκε γύρω στο 1518, το μεγαλύτερο παιδί της Ντιάν του Πουατιέ και του Λουδοβίκου του Μπρεζέ,  κυρίου του Ανέ, κόμη του Μωλεβριέ. Η Φραγκίσκη καταγόταν από γαλλική βασιλική οικογένεια μέσω της εκ πατρός γιαγιάς της, τής Καρλόττα των Βαλουά του Μπρεζέ, νόθης κόρης του Καρόλου Ζ΄ και της ερωμένης του Ανιές Σορέλ. Και οι δύο γονείς τής Φραγκίσκης υπηρέτησαν ως αυλικοί του βασιλιά Φραγκίσκου Α΄ της Γαλλίας.

Το 1538 η Φραγκίσκη παντρεύτηκε τον Ροβέρτο Δ΄ των Λα Μαρκ, πρίγκιπα του Σεντάν και δούκα του Μπουγιόν. 

 Σταδιοδρομία στην αυλή 
δεξιά|μικρογραφία|300x300εσ| Το Σατώ ντε Σεντάν, έδρα των πριγκίπων του Σεντάν.
Λόγω της υψηλής θέσης τής μητέρας της ως ερωμένης του βασιλιά Ερρίκου Β', η Φραγκίσκη διορίστηκε πρώτη κυρία της τιμής (premiere dame d'honneur) της βασίλισσας Αικατερίνης των Μεδίκων. Παρά το γεγονός ότι η κύρια συνοδός τής Αικατερίνης ήταν κόρη τής ερωμένης τού συζύγου της, δεν φαίνεται να υπάρχουν στοιχεία που να αποδεικνύουν ότι η βασίλισσα Αικατερίνη αντιπαθούσε προσωπικά τη Φραγκίσκη. Ως πρώτη κυρία της τιμής, η Φραγκίσκη επέβλεπε τις γυναίκες αυλικές, έλεγχε τον προϋπολογισμό του νοικοκυριού, διέταζε τις απαραίτητες αγορές, οργάνωνε τους ετήσιους λογαριασμούς και τον κατάλογο του προσωπικού, και σύστηνε όσους επιθυμούσαν ακρόαση στη βασίλισσα.

Ωστόσο από το 1553 στην πράξη θα απουσίαζε από την Αυλή, εκτελώντας τα καθήκοντά της ως αντιβασίλισσας του Σεντάν. Η θαλαμηπόλος (dame d'atour) Mαντελέιν Μπουοναϊούτι θα λειτουργούσε έτσι ως η πρώτη κυρία της τιμής, σύμφωνα με το πρωτόκολλο της Αυλής. Η Φραγκίσκη έχασε το αξίωμά της ως πρώτης κυρίας της τιμής μετά το τέλος τού Βασιλιά Ερρίκου Β΄,  αλλά όταν η Αικατερίνη έγινε αντιβασίλισσα το 1560, τής δόθηκε θέση ως κυρίας της τιμής στο σπίτι της βασιλομήτορος, την οποία διατήρησε μέχρι το 1570. 

 Αντιβασίλισσα 
Κατά τη διάρκεια της πολεμικής φυλάκισης τού συζύγου της στην πολιορκία του Μετς (1553–56) και κατά τη διάρκεια της ανηλικότητας τού γιου τους, Ερρίκου Ροβέρτου (1556–59), η Φραγκίσκη ενήργησε ως κυβερνήτης του πριγκιπάτου του Σεντάν. Σύμφωνα με πληροφορίες, διατηρούσε τα οικονομικά του Σεντάν σε καλή λογιστική κατάσταση, και ξεκίνησε την ανάπτυξη αρκετών απαραίτητων δημόσιων έργων. Αυτά περιλάμβαναν το Σεντάν Οσπίς καθώς και το Nεβ ντε λ'Ορλόγκ, τον πρώτο πλακόστρωτο δρόμο στην πόλη που υπάρχει μέχρι σήμερα. Το 1577 η πριγκίπισσα απεβίωσε σε ηλικία περίπου 59 ετών. Τάφηκε κοντά στον τάφο τής πεθεράς της, στη νεκρόπολη των κομήτων του Ντρε, στο Σεντ-Υβέ ντε Μπρεν.

 Οικογένεια 
Απέκτησε τα ακόλουθα παιδιά με τον Ροβέρτο Δ΄ του Λα Μαρκ:

 Ερρίκος Ροβέρτος (1539–1574): διαδέχθηκε τον πατέρα του ως δούκας του Μπουγιόν και πρίγκιπας του Σεντάν. Νυμφεύτηκε τη Φρανσουάζ ντε Μπουρμπόν, κόρη του Λουδοβίκου Γ΄ δούκα του Μονπανσιέ.
 Κάρολος Ροβέρτος (1541–1622): διαδέχθηκε τη μητέρα του ως κόμης του Μωλεβριέ.
 Χριστιανός: απεβ. νέος.
 Αντουανέτα (1542–1591), παντρεύτηκε τον Ερρίκο Α΄ του Μονμορανσύ. Μέσω της Αντουανέτας, η Φραγκίσκη είναι πρόγονος της Ορτάνς Μαντσίνι και τελικά του σημερινού πρίγκιπα του Μονακό. 
 Γκιγιεμέτ (1543–1544)
 Ντιάν (γενν. το 1544): ονομάστηκε έτσι από την εκ μητρός γιαγιά της. Παντρεύτηκε 1) Ιάκωβος της Κλέβης, δούκας του Νεβέρ, 2) Ερρίκος του Κλερμόν, 3) Ιωάννης Μπαμπού, κόμης του Σαγκόν.
 Βιλελμίνα (1545–1592): παντρεύτηκε τον Ιωάννη Γ΄, κόμη του Λινύ.
 Φρανσουάζ (γενν. το 1547): έγινε ηγουμένη.
 Αικατερίνη (γενν. 1548): παντρεύτηκε τον Ζακ ντε Αρλαί, κύριο του Σαμπβαλόν.

 Παραπομπές 

 Βιβλιογραφία 



 Alain Sartelet, La Principauté de Sedan, Éditions Terres Ardennaises, 1991, 180 p. (), p. 11–12.

Κατηγορία:Κόμισσες του Μαρκ
Κατηγορία:Οίκος του Λα Μαρκ